****

**Aspekty, ktoré treba vziať do úvahy  
PRED  
prijatím pracovníkov zo zahraničia do zamestnania**

|  |  |  |
| --- | --- | --- |
| Premyslite si… | **Postup** | |
| **Poradenstvo a plánovanie** | Miestne služby zamestnanosti | Pred tým, než začnete hľadať uchádzačov zo zahraničia, obráťte sa na *miestnu službu zamestnanosti* a preberte s ňou svoje potreby v súvislosti s prijímaním do zamestnania. Možno vám dokáže pomôcť nájsť vhodných uchádzačov, ktorí sa nachádzajú bližšie. |
| **Pripravte profil uchádzača** | Aké konkrétne zručnosti, kompetencie a kvalifikácie vyžadujete na plnenie pracovných úloh? |
| *Ak sa rozhodnete zamestnať pracovníkov zo zahraničia,* | |
| Vypracujte plán | stanovte ciele, výhody, riziká a náklady spojené s prijatím pracovníkov zo zahraničia do zamestnania. Určte si lehoty, keďže hľadanie uchádzačov zo zahraničia môže trvať dlhšie. |
| Obráťte sa na príslušné orgány *(registrácia cudzincov alebo podobná služba vo vašej krajine)* | Zistite, či pri nábore cudzieho štátneho príslušníka musíte podniknúť ďalšie kroky. Musia sa osobitne zaregistrovať alebo zaplatiť nejaké poplatky? |
| **Právne požiadavky a vyslaní pracovníci** | Postupy registrácie a pracovné povolenia | Chcete zamestnať pracovníkov z iných krajín Európskeho hospodárskeho priestoru (EHP) a potrebujete viac informácií o postupoch registrácie a pracovných povoleniach? Ak áno, prejdite na časť [Život a práca](https://ec.europa.eu/eures/main.jsp?acro=lw&lang=sk&catld=490&parentld=0) na portáli EURES, kde sa uvádzajú informácie o postupoch registrácie a pracovných povoleniach v každej krajine. |
| Prechodné ustanovenia upravujúce voľný pohyb pracovníkov | Ak chcete získať informácie o prechodných ustanoveniach upravujúcich voľný pohyb pracovníkov z nových členských štátov, medzi nimi a do nich, navštívte časť [Voľný pohyb pracovníkov](https://ec.europa.eu/social/main.jsp?catld=849&langld=sk) (https://ec.europa.eu/social/main.jsp?catId=849&langId=sk) na portáli Europa. |
| Vyslaní pracovníci | Vyslaný pracovník je osoba, ktorá počas vymedzeného obdobia pracuje mimo členského štátu, v ktorom zvyčajne pracuje. Ak vaša organizácia bude potrebovať vyslať pracovníkov do iného členského štátu, budete sa musieť oboznámiť s príslušnými pravidlami a postupmi.  Informácie možno nájsť v časti [Vyslaní pracovníci](https://ec.europa.eu/social/main.jsp?catld=471&langld=sk) (https://ec.europa.eu/social/main.jsp?catId=471&langId=sk) na portáli Europa. Pozrite si aj stránku s informáciami a kontaktnými údajmi jednotlivých krajín.  Okrem toho si môžete stiahnuť a prečítať *Praktickú príručku pre vysielanie pracovníkov v členských štátoch Európskej únie, Európskom hospodárskom priestore a vo Švajčiarsku* (http://ec.europa.eu/social/BlobServlet?docId=11366&langId=sk) alebo navštívte [webovú stránku nadácie Eurofound](https://www.eurofound.europa.eu/observatories/eurwork/industrial-relations-dictionary/posted-workers) (https://www.eurofound.europa.eu/observatories/eurwork/industrial-relations-dictionary/posted-workers). |
| **Praktické záležitosti** | Ubytovanie/bývanie | Zamyslite sa nad praktickými krokmi, ktoré bude nový zamestnanec zo zahraničia musieť podniknúť, aby si našiel ubytovanie alebo bývanie. Je v danej oblasti dostupné bývanie? Ako ho možno nájsť a koľko stojí? Viete novému zamestnancovi poradiť alebo poskytnúť mu pomoc? |
| **Jazykové, akademické a kultúrne faktory** | Jazykové bariéry | Porozmýšľajte nad úrovňou jazykovej kompetencie, ktorú od uchádzača budete vyžadovať. Ak jazyk neovláda plynule, ale aj tak je vhodným kandidátom na pozíciu, dôkladne zvážte, ako spolu budete komunikovať. Pre uchádzača môže byť telefonický pohovor mimoriadne náročný. |
| Rozdiely medzi krajinami | Vnútroštátne pracovné právne predpisy sa líšia a v niektorých krajinách môže byť nábor pracovníkov náročnejší ako v iných. Napríklad je možné, že sa budete musieť zaregistrovať, ak zastupujete personálnu agentúru. Pre začatím náboru zistite, či vám v ňom nebudú brániť administratívne prekážky. |
| **Kultúrne rozdiely** | V závislosti od krajiny sa líšia postupy náboru pracovníkov, ako aj formálne záležitosti medzi zamestnávateľmi a uchádzačmi. Ak sa vám na správaní uchádzača javí niečo zvláštne, môže ísť len o kultúrny rozdiel. Nenechajte sa tým pri rozhodovaní ovplyvniť, namiesto toho sa sústreďte na jeho zručnosti a schopnosti. |
| Kvalifikácie | Uchádzači o regulované povolania sa budú musieť zaregistrovať na príslušnom úrade, aby sa zabezpečilo, že ich kvalifikácie budú uznané. Siete ENIC-NARIC (<https://www.enic-naric.net/>) sú bránou k uznávaniu akademických a odborných kvalifikácií, ako aj odbornej praxe v Európe. |
| **EURES vám pomôže!** | *Po zvážení uvedených aspektov,* | |
| Nájdite svojho miestneho poradcu EURES *(*pozri odkaz *Kontaktujte poradcu EURES* na portáli EURES*)* | ak potrebujete poradiť, pokiaľ ide o nábor v inej krajine, môžete vyhľadať kontaktné údaje najbližšieho poradcu EURES. Kontaktujte miestneho poradcu EURES vo vašej blízkosti, pretože vďaka nemu získate prístup k ďalším kontaktom a môže vám poskytnúť viac podrobností k uvedeným informáciám. |